Oficiālais Vēstnesis L 358 , 31/12/1998 Lpp. 0109 - 0110



Padomes Lēmums (1998. gada 21. decembris) par sīki izstrādātiem noteikumiem attiecībā uz Ekonomikas un finanšu komitejas sastāvu (98/743/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 109.c panta 3. punktu, ņemot vērā Komisijas priekšlikumu [1], ņemot vērā Eiropas Centrālās bankas atzinumu [2], ņemot vērā Monetārās komitejas atzinumu [3], (1) tā kā Līgums paredz, ka monetārās savienības trešā posma sākumā jāizveido Ekonomikas un finanšu komiteja; (2) tā kā Līgums paredz, ka Padomei jāpieņem sīki izstrādāti noteikumi attiecībā uz Ekonomikas un finanšu komitejas sastāvu; tā kā dalībvalstis, Komisija un Eiropas Centrālā banka katra ieceļ ne vairāk kā divus šīs komitejas locekļus; (3) tā kā Ekonomikas un finanšu komitejas uzdevumi ir noteikti Līguma 109.c panta 2. punktā; tā kā cita starpā Ekonomikas un finanšu komitejai ir pastāvīgi jāuzrauga dalībvalstu un Kopienas ekonomikas un finanšu stāvoklis un par to regulāri jāziņo Padomei un Komisijai, jo īpaši par finansiālajām attiecībām ar trešām valstīm un starptautiskām iestādēm; tā kā Ekonomikas un finanšu komiteja sagatavo Padomes darbus, jo īpaši rekomendācijām, kas nepieciešamas daudzpusējai uzraudzībai, un vispārīgām saimnieciskām pamatnostādnēm, kas noteiktas Līguma 103. pantā, un lēmumiem, kas nepieciešami pārmērīgā budžeta deficīta procedūrai, kas paredzēta Līguma 104.c pantā; tā kā, ņemot vērā šo uzdevumu specifiku un nozīmi, ir būtiski, lai komitejas locekļi un aizstājēji tiek izraudzīti starp ekspertiem ar izcilām zināšanām ekonomikas un finanšu jomā; (4) tā kā savā Rezolūcijā [4] par ekonomikas politikas koordināciju EMS 3. posmā Eiropadome 1997. gada 12. un 13. decembra Luksemburgas sanāksmē pieņēma lēmumu, ka Ekonomikas un finanšu komiteja izstrādās pamatnostādnes, pēc kurām dialogu starp Padomi un Eiropas Centrālo banku var sagatavot un turpināt vecāko ierēdņu līmenī; tā kā šie ierēdņi būs no valstu centrālajām bankām un Eiropas Centrālās bankas, kā arī no valstu pārvaldes iestādēm; (5) tā kā ar "pārvaldes iestādēm" apzīmē to ministru vadītās iestādes, kuri piedalās Padomes darbā, kad tā sanāk ekonomikas un finanšu ministru līmenī; (6) tā kā Eiropas Centrālās bankas un valstu centrālo banku ierēdņu dalība komitejā neskar Līguma 107. pantu, IR PIEŅĒMUSI ŠĀDU LĒMUMU. 1. pants Dalībvalstis, Komisija un Eiropas Centrālā banka katra ieceļ divus Ekonomikas un finanšu komitejas locekļus. Tās arī var iecelt divus komitejas locekļu aizstājējus. 2. pants Komitejas locekļus un aizstājējus izraugās starp ekspertiem ar izcilām zināšanām ekonomikas un finanšu jomā. 3. pants Divus komitejas locekļus, ko ieceļ dalībvalstis, attiecīgi izraugās starp vecākajiem ierēdņiem pārvaldes iestādēs un valsts centrālajā bankā. Aizstājējus izraugās atbilstīgi tiem pašiem nosacījumiem. 4. pants Šo lēmumu publicē Eiropas Kopienu Oficiālajā Vēstnesī. Tas stājas spēkā 1999. gada 1. janvārī. Briselē, 1998. gada 21. decembrī Padomes vārdā — priekšsēdētājs M. Bartenstein [1] OV C 125, 23.4.1998., 17. lpp. [2] Atzinums sniegts 1998. gada 26. novembrī (Oficiālajā Vēstnesī vēl nav publicēts). [3] Atzinums sniegts 1998. gada 17. novembrī (Oficiālajā Vēstnesī vēl nav publicēts). [4] OV C 35, 2.2.1998., 1. lpp. --------------------------------------------------